
ŠAKIŲ RAJONO SAVIVALDYBĖS TARYBA
SPRENDIMAS
DĖL ILGALAIKĖS PASKOLOS 2022 METAIS ĖMIMO

2022 m. kovo 25 d. Nr. T-101
Šakiai 

Vadovaudamasi Lietuvos Respublikos vietos savivaldos įstatymo 16 straipsnio 2 dalies 28 punktu, Lietuvos Respublikos biudžeto sandaros įstatymo 10 straipsnio 1 dalies 1 punktu, Rajono savivaldybės vardu sudaromų sutarčių pasirašymo tvarkos aprašo, patvirtinto Šakių rajono savivaldybės tarybos 2013 m. sausio 31 d. sprendimu Nr. T-14 „Dėl rajono savivaldybės vardu sudaromų sutarčių pasirašymo tvarkos aprašo patvirtinimo“, 2.3 papunkčiu, 3 punktu ir atsižvelgdama į Šakių rajono savivaldybės kontrolės ir audito tarnybos 2022 m. kovo 3 d. išvadą Nr. KSD-10, Šakių rajono savivaldybės taryba n u s p r e n d ž i a:
1. Imti 585,747 tūkst. Eur ilgalaikę (5 metų) paskolą rajono savivaldybės investicijų projektų įgyvendinimui (pridedama).
2. Įgalioti Šakių rajono savivaldybės administracijos direktorių pasirašyti sutartį su Banku.

	
Savivaldybės meras					Edgaras Pilypaitis

